16/11/2009 | Administración LocalMunicipal
Val do Dubra
Anuncio aprobacion definitiva ordenanza fiscal reguladora do servizo de axuda no fogar

Aprobado inicialmente polo Pleno da Corporación de data 19 de xuño de 2008, e sometido a trámite de información pública polo prazo dun mes, o Pleno na sesión do 29 de outubro de 2009 aprobou definitivamente a dita ordenanza fiscal da que, segundo o disposto no artigo 17.4 da Lei 39/1988 do 28 de decembro faise público o texto íntegro: De conformidade co previsto no artigo 127 en relación co artigo 41, e segundo as normas contidas no Capítulo VI do Título I do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este concello establece o prezo público polo Servizo de Axuda no fogar tanto para persoas que accedan ao servizo por libre concorrencia como para persoas valoradas como dependentes, segundo a Lei 39/2006 de 14 de decembro, de Promoción da Autonomía Persoal e Atención ás Persoas en Situación de Dependencia e a Orde de 22 de xaneiro de 2009 pola que se regula o servizo de axuda no fogar na Comunidade Autónoma de Galicia. Están obrigadas ao pagamento todas aquelas persoas que sexan dadas de alta no servizo de axuda no fogar por libre concorrencia e aquelas persoas que, unha vez recoñecidas como dependentes ao abeiro da Lei 39/2006 de 14 de decembro, de Promoción da Autonomía Persoal e Atención ás Persoas en situación de dependencia, teñan resolución do Plan Individualizado de Atención (PIA) no que se lle recoñeza o citado servizo, en calquera que sexa a súa modalidade, de acordo co estipulado no Regulamento específico de funcionamento. Se o/a beneficiario/a carecera da capacidade para obrar, a dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. A obriga do pagamento do servizo público nace dende o momento de alta no servizo, calquera que sexa a súa modalidade A contía do precio público regulado nesta Ordenanza será a fixada nas tarifas contidas nos apartados seguintes referidas a unha hora de prestación do servizo, e que se determinará do seguinte xeito: Para os efectos previstos para aplicación das tarifas do presente artigo, establécese o prezo da hora por prestación do servizo en 12,50 euros, revisable anualmente e de forma automática segundo o índice de prezos ao consumo (IPC). Para o cálculo da cota mensual en función do número de horas, realizarase atendendo á programación semanal que se determine en cada caso, multiplicando pola cifra de 4,35 que é a media de semanas por mes. A participación das persoas beneficiarias na financiación do servizo de axuda no fogar establecerase en función do custo do servizo que se lles preste e da súa capacidade económica persoal, consonte á seguinte taboa: En ningún caso a contribución económica da persoa usuaria poderá ser superior ao 65 % do custo efectivo do servizo prestado pola entidade local titular deste.1. A capacidade económica das persoas usuarias do servizo de axuda no fogar calculararase en atención á súa renda e, se é o caso, ao seu patrimonio.2. No caso de que a persoa beneficiaria tivese cónxuxe ou parella de feito, entenderase como renda persoal a metade da suma dos ingresos de ambos os dous membros da parella. Teranse en conta, ademais, as persoas convivintes economicamente dependentes, de acordo co establecido nos parágrafos seguintes.3. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable. Nos supostos de cotitularidade, só se terá en consideración a porcentaxe correspondente á propiedade do beneficiario.5. A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes convivintes: o perceptor ou perceptores de rendas computadas, e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores.6. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5 % do valor do patrimonio neto que supere o mínimo exento para a realizacion da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.7. Para o cómputo da renda ou do patrimonio teranse en conta os datos correspondentes última declaración fiscal dispoñible ou pensión coñecida. As contías referidas á capacidade económica das persoas usuarias estableceranse en función do Indicador Público de Rendas de Efectos Múltiples (IPREM) vixente. Enténdese por IPREM o sinalado con carácter anual polos organismos estatais competentes. As liquidacións de prezos practicaranse por meses naturais, aboándose cada mensualidade nos 15 primeiros días naturais do mes. O aboamento efectuarase mediante ingreso en calquera das contas bancarias oficiais do Concello de Val do Dubra, mediante modelo da ficha bancaria presente nesta ordenanza. As tarifas revisaranse anualmente, para o que o beneficiario achegará a documentación que lle sexa requirida no prazo establecido. En casos de suspensión temporal do servizo, durante un período non superior a 2 meses por causas forzosas, e non superior a 1 mes por vontade propia, descontarase das cotas a parte proporcional que lle corresponda, sempre e cando notifique a dita situación cun mínimo de 15 días de antelación. Se a algunha persoa beneficiaria non se lle prestase o servizo por causas non imputables a ela, entre estes, por inconvintes derivados da organización interna do propio servizo, terá tamén dereito a un desconto proporcional ao tempo que estivo sen atención á hora de aboar a cota mensual. As débedas polos prezos públicos poderán esixirse polo procedemento administrativo de constrinximento. Unha vez aprobada a alta no servizo, esta manterase mentres non varien as circunstancias que motivaron a prestación do servizo. Así mesmo rexerase polas normas contidas no regulamento específico do servizo. Anualmente, ou antes, no caso de producirse cambios na situación das persoas usuarias, os Servizos Sociais de Atención Primaria, requiriránlle que xustifiquen documentalmente a súa situación económica e patrimonial, para os efectos de actualizar a súa renda e o prezo público a aboar. O non pagamento dunha mensualidade suporá, en caso de xustificación motivada ao Departamento de Servizos Sociais polo usuario/a do servizo ou representante, a acumulación á mensualidade a pagar no mes seguinte. Se a mensualidade acumulada fose obxecto de non pagamento novamente, procederáse á extinción ou baixa do servizo. Quedan derrogadas as anteriores Ordenanzas Fiscais da prestación do servizo de axuda no fogar. O presente acordo entrará en vigor unha vez publicado no Boletín Oficial da Provincia e transcorrido o prazo previsto no artigo 65.2 da Lei 7/1985, de 2 de abril, continuando a súa vixencia ata que se acorde a súa modificación ou derrogación expresa. MODELO DA AUTORIZACIÓN DA PERSOA BENEFICIARIA PARA QUE O CONCELLO DE VAL DO DUBRA POIDA RECADAR DATOS TRIBUTARIOS Á AXENCIA TRIBUTARIA RELATIVOS Ó NIVEL DE RENDA (IRPF) A/s persoa/s abaixo asinante/s autoriza/n ao Concello de Val do Dubra a solicitar á Axencia Estatal de Administración tributaria, información de natureza tributaria para o recoñecemento, seguimento e control da prestación do servizo de axuda no fogar. A presente autorización outórgase para os efectos de recoñecemento, seguimento e control para o establecemento da taxa a prestación do servizo de axuda no fogar, e en aplicación do disposto pola disposición adicional 4ª da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da Lei do imposto sobre a renda das persoas físicas, no artigo 85.1. k) da Lei 58/2003, xeral tributaria que permiten previa autorización do/a interesado/a, a cesión dos datos tributarios que precise o Concello de Val do Dubra para o desenvolvemento das súas funcións. INFORMACIÓN TRIBUTARIA AUTORIZADA: Datos que posúa a axencia tributaria do imposto sobre a renda das persoas físicas do exercicio. Datos doutros membros da familia, cuxos ingresos son computables segundo a ordenanza reguladora de axuda no fogar, para o recoñecemento, seguimento e control da prestación do servizo. Val do Dubra, …. de. de. DATOS PERSOAIS 1º Apelido ………………………………………………………………. 2º Apelido …………………………………………………….………… Nome ………………………………………………………….………. DNI/NIE nº ……………………………………………………………. Enderezo ……………………………………………………….……………………………………………………. Localidade.………………………………………………… Provincia ……………………………………………. CP ………… DATOS DA ENTIDADE BANCARIA Nome da entidade: ………………………………………………………………… Enderezo da axencia ………………………………………………………………. Localidade ………………………………… Provincia …………………………… Val do Dubra, …………. de ……………………… de ……………….………… Sinatura da persoa beneficiaria Delixencia do/a axente bancario. Acéptase a designación de conta bancaria para a domiciliación dos recibos de axuda no fogar Val do Dubra, …………. de …………………………………… de …………… Sinatura e selo da entidade bancaria Val do Dubra, 4 de novembro de 2009 O alcalde, Juan M. Baleato Iglesias